Bad Lip Reading gør grin med Apple lanceringer

Hvis du kender Bad Lip Reading (og det gør du forhåbentlig) ved du, hvor sjovt det er at lægge fjollede og forkerte ord ovenpå berømte begivenheder som møder i den amerikanske kongres eller NFL kampe. Og nu har Bad Lip Reading også taget fat på en af techbranchens største og mest hypede begivenheder – Apples efterhånden ikoniske lanceringsevents.

Apple præsenterer: Garfenafuten Tuten-Jute Exiobalexis!

Som altid går Bad Lip Reading direkte i flæsket på deres ofre – og alle Apples pinger får da også med grovfilen imens de lancerer ting som Lickamaforbus guitaren der er lavet af planter, “Handsome Anthony” androiden som skal destrueres under meget specifikke omstændigheder og sidst, men ikke mindst, Garfenafuten Tuten-Jute Exiobalexis – eller bare Garf Exi. Som du bliver nødt til at se videoen for at finde ud af hvad er. Videoen er lige over fire minutter lang, og den er alle sekunderne værd.

Bad Lip Reading gør grin med Apple lanceringer